KOMISSION ASETUS (ETY) N:o 3219/82,
annettu 30 päivänä marraskuuta 1982,
asetusten (ETY) N:o 368/77 ja (ETY) N:o 443/77 muuttamisesta rasvattoman maitojauheen denaturointimenetelmien osalta annetun asetuksen (ETY) N:o 2923/82 oikaisemisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maidon ja maitotuotteiden yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(), sellaisena kuin se on viimeksi muutettuna asetuksella (ETY) N:o 1183/82() ja erityisesti sen 7 artiklan 5 kohdan,
sekä katsoo, että
asetuksella (ETY) N:o 2923/82() muutetaan asetusta (ETY) N:o 368/77(), sellaisena kuin se on viimeksi muutettuna asetuksella (ETY) N:o 2924/82(), rasvattoman maitojauheen denaturointimenetelmien osalta; virheen vuoksi tämän muutoksen teksti ei ole maidon ja maitotuotteiden hallintokomitean lausunnon mukainen; tämän vuoksi on tarpeen korjata asetusta (ETY) N:o 2923/82,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 2923/82 liitteen 3 kohdan C alakohdan toinen alakohta seuraavasti:
"edellä 2 kohdan kaavoissa tarkoitetun raakakuidun vähimmäispitoisuutta ei sovelleta rehuseosten pitämisestä kaupan 2 päivänä huhtikuuta 1979 annetun neuvoston direktiivin 79/373/ETY mukaisesti annetuissa säännöksissä tarkoitettuihin sallittuihin poikkeamiin."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä marraskuuta 1982.